Alytaus padangų perdirbimo gamyklos gaisras

Alytaus padangų perdirbimo gamyklos gaisras – didelio masto gaisras, kilęs 2019 m. spalio 16 d. Lietuvoje, Alytaus miesto Šiauriniame pramonės rajone įsikūrusioje įmonėje Ekologistika ir trukęs 10 dienų – iki spalio 25 d.Alytaus meras skelbia pabaigą: viskas, gaisras tikrai užgesintas, lrt.lt, 2019.10.25 Gaisro metu degė panaudotos padangos, į aplinką pateko daug pavojingų medžiagų, Alytaus miesto ir rajono savivadybėse buvo paskelbta ekstremali situacija, o aplinkos ministras Kęstutis Mažeika gaisrą pavadino „viena didžiausių pastarojo meto ekologinių nelaimių Lietuvoje“.Alytaus meras: rengiamės minimalizuoti galimą dūmų poveikį miestui , etaplius.lt, 2019-10-19

Gaisro priežastis nėra žinoma, spalio 18 d. pradėtas ikiteisminis tyrimas.Pradėtas ikiteisminis tyrimas dėl Alytuje kilusio gaisro, 15min.lt, 2019 m. spalio 18 d.

 Eiga 
Gaisras kilo 2019 m. spalio 16 d. 2 val. 57 min. Ugniagesių pajėgos į gaisrą atvyko 3 val. 7 min. Ugnis iš pradžių degė atvira liepsna, kuri buvo užgesinta spalio 18 d., tačiau padangos toliau smilko.Gaisras Alytuje: įvykių eiga , Vidaus reikalų ministerija, 2019 10 24 Spalio 19 d. duomenimis, vyraujantys vėjai nuodingų dūmų debesis nešė į Alytaus rajono pusę šiaurės kryptimi, link priemiestinės Miklusėnų gyvenvietės.Įspėjimai Alytaus gyventojams: priartėjus dūmams planuojama putų ataka, kauno.diena.lt, 2019-10-19

Gaisras vyko įmonės 2000 m² ploto sandėliuose Šiauriniame pramonės rajone, Pramonės g., kur buvo laikoma apie 1900 tonų panaudotų padangų,Užsiliepsnojusi įmonė Alytuje – po padidinamuoju stiklu: pradedamas patikrinimas, Kauno diena, 2019-10-17 todėl į orą išsiskyrė sveikatai pavojingos medžiagos, išplitusios Alytaus apylinkėse. Dėl oro taršos spalio 17 d. rajone buvo paskelbta ekstremali situacija, gyventojai įspėti be reikalo neiti į lauką.Dėl gaisro Alytuje skelbiama ekstremali situacija , Alytaus savivaldybė, 2019-10-17 Veiklą nutraukė šalia gaisro židinio esančios įmonės, atšauktos pamokos mokyklose, evakuotas netoliese esantis Medicininės reabilitacijos ir sporto centras. Gesinant gaisrą buvo pasitelktos didelės įvairių tarnybų (gaisrinės, medicinos pagalbos, policijos, aplinkosaugos agentūrų ir kt.) pajėgos,Ugniagesių fiksuota Alytaus gaisro įvykių chronologija skiriasi nuo ministrės R.Tamašunienės, 15min.lt, 2019-10-26 kasdien pasikeisdami dirbo kelios dešimtys ugniagesių, iš viso per visą laiką – 324.Gaisras Alytuje: įvykių eiga , Vidaus reikalų ministerija, 2019 10 24

 Padariniai 

Kilus gaisrui, įmonei Ekologistika vadovavo Juozas Cicėnas, joje dirbo 40 darbuotojų. Manoma, kad įmonė po gaisro bankrutuos.Alytaus padangų perdirbėjai po ekologinės katastrofos iš balos gali išlipti sausi, 15min.lt, 2019 m. spalio 24 d. Įmonė yra apdrausta 50 000 eurų suma, o gaisro žala preliminariai vertinama nuo 5 mln.Po savaitės gaisras Alytuje sudomino Seimą: žala gali siekti 5 mln., o įmonės draudimas – 50 tūkst. eurų, 15min.lt, 2019 m. spalio 23 d. iki 11–13 mln. eurų.Dėl gaisro Alytuje patirta žala siekia jau 11 mln. eurų, kiek padengs „Ekologistika“ – neaišku, 15min.lt, 2019 m. gruodžio 6 d.

Dėl aplinkos užterštumo apylinkėse esantiems gyvulininkystės ūkiams buvo uždrausta realizuoti produkciją. 92 pieno ūkiams išmokėtos kompensacijos, iš viso 35 152 eurų.Alytaus rajono ūkininkams pervesti pinigai už gaisro padarytą žalą, 15min.lt, 2019 m. gruodžio 12 m.

2019 m. LRT apdovanojimuose Alytaus meras Nerijus Cesiulis, įvertinus jo darbą gaisro metu ir po jo, buvo išrinktas populiariausiu metų žmogumi.Alytaus meras Cesiulis: gyventojai aukojo ir „mero kostiumui“, LRT, 2020 m. sausio 2 d.

 Gaisravietės tvarkymas 
Po gaisro gamyklos teritoriją tvarkė valstybinė įmonė „Toksika“. Darbai pradėti 2019 m. lapkričio pradžioje ir baigti 2020 m. kovo 17 d. Iš viso išrūšiuota virš 9 tūkst. tonų pavojingų atliekų, didžioji dalis išvežta utilizuoti: palaidoti specialiame pavojingųjų atliekų sąvartyne Šiaulių rajone arba sudeginti pavojingųjų atliekų deginimo jėgainėje. Darbai kainavo virš 2 mln. eurų.Gaisravietei tvarkyti „Toksika” jau išleido apie 1 mln. 800 tūkst. eurų, valstietis.lt, 2020-02-24„Toksika“ jau baigė valyti gaisravietę Pramonės gatvėje Alytuje, alytusplius.lt, 2020-03-20

 Šaltiniai 

Kategorija:2019 metai
Kategorija:Gaisrai Alytuje